Oficiālais Vēstnesis L 120 , 24/04/2004 Lpp. 0062 - 0064



Nolīgums starp Eiropas Savienību un Rumāniju par Rumānijas dalību Eiropas Savienības vadītajos spēkos (EUF) Bijušajā Dienvidslāvijas Maķedonijas Republikā EIROPAS SAVIENĪBA, no vienas puses, un RUMĀNIJA, no otras puses, turpmāk tekstā – "Puses", ŅEMOT VĒRĀ: - Eiropas Savienības Padomes pieņemto 2003. gada 27. janvāra Vienoto rīcību 2003/92/KĀDP par Eiropas Savienības militāro operāciju Bijušajā Dienvidslāvijas Maķedonijas Republikā, - uzaicinājumu Rumānijai piedalīties ES vadītajā operācijā, - spēku veidošanas procesa veiksmīgu pabeigšanu un operācijas komandiera un ES Militārās komitejas ieteikumu piekrist Rumānijas spēku dalībai ES vadītajā operācijā, - Politikas un drošības komitejas 2003. gada 11. marta lēmumu pieņemt Rumānijas dalību ES vadītajā operācijā, - vēstuļu apmaiņu starp Bijušās Dienvidslāvijas Maķedonijas Republikas valdību un ģenerālsekretāru/augsto pārstāvi par operācijas veikšanu, - Nolīgumu, ko 2003. gada 21. martā noslēdza ES un Bijusī Dienvidslāvijas Maķedonijas Republika valdība par EUF un to personāla statusu, IR VIENOJUŠĀS PAR TURPMĀKO. 1. pants Pamats un definīcijas 1. Saskaņā ar turpmāko pantu noteikumiem Rumānija pievienojas Eiropas Savienības Padomes 2003. gada 27. janvārī pieņemtās Vienotās rīcības 2003/92/KĀDP noteikumiem par Eiropas Savienības vadītajiem spēkiem Bijušajā Dienvidslāvijas Maķedonijas Republikā. 2. Šajā nolīgumā lietotie termini un to definīcijas ir šādas: a) "operācija "Konkordija"" ir saskaņā ar Vienoto rīcību 2003/92/KĀDP noteiktā Eiropas Savienības militārā operācija Bijušajā Dienvidslāvijas Maķedonijas Republikā; b) "Eiropas Savienības vadītie spēki" (EUF) ir ES militārais štābs, nacionālās vienības/apakšvienības, kas tos veido un piedalās operācijā "Konkordija", to līdzekļi un transportlīdzekļi; c) "EUF personāls" ir civilais un militārais personāls, kas iekļauts EUF; d) "mehānisms" ir darbības finansēšanas mehānisms, kas izveidots saskaņā ar Padomes 2003. gada 27. janvāra lēmumu, kas pieņemts, lai nodrošinātu to kopējo izdevumu segšanu, kas radušies saistībā ar Eiropas Savienības militāro operāciju Bijušajā Dienvidslāvijas Maķedonijas Republikā; e) "iesaistītās valstis" ir dalībvalstis, uz kurām attiecas 1. punktā minētā vienotā rīcība, un trešās valstis, kas piedalās operācijā "Konkordija", nodrošinot spēkus, personālu vai līdzekļus; f) "Apvienotā prasību komisija" ir Apvienotā prasību komisija, kas izveidota saskaņā ar 13. pantu Nolīgumā starp Eiropas Savienību un Bijušo Dienvidslāvijas Maķedonijas Republiku par Eiropas Savienības vadīto spēku statusu Bijušajā Dienvidslāvijas Maķedonijas Republikā. 2. pants Dalība operācijā 1. Rumānija piedalās operācijā "Konkordija" ar kontingentu, kas noteikts spēku izveidošanas konferencē. Vajadzības gadījumā nodrošina norīkotā personāla rotāciju. 2. Rumānija nodrošina, ka tās spēki un personāls pildītu misiju saskaņā ar Vienotās rīcības 2003/92/KĀDP noteikumiem, operācijas plānu un īstenošanas pasākumiem. 3. Rumānija informē ES operācijas komandieri, ES spēku komandieri un ES militāro štābu par visām izmaiņām, kas saistītas ar tās dalību operācijā "Konkordija". 3. pants Statuss 1. Uz spēkiem un personālu, kas piedalās operācijā "Konkordija", attiecas Nolīgums starp Eiropas Savienību un BDMR par Eiropas Savienības vadīto spēku statusu BDMR un tā īstenošanas noteikumi. 2. Uz tā personāla statusu, kas norīkots uz štābu vai pavēlniecības vienībām ārpus BDMR, attiecas vienošanās starp štābiem, attiecīgajām pavēlniecības vienībām un Rumāniju. 4. pants Komandķēde 1. Rumānijas dalība operācijā "Konkordija" neskar Eiropas Savienības lēmumu pieņemšanas autonomiju. 2. Visi spēki un personāls joprojām ir pilnīgi pakļauti attiecīgās valsts varas iestādēm. 3. Valsts varas iestādes nodod operācijas vadību (OPCON) ES operācijas komandierim. Operācijas komandieris ir tiesīgs deleģēt savas pilnvaras. 4. Saskaņā ar Vienotās rīcības 2003/92/KĀDP 8. panta 4. punktu un Politikas un drošības komitejas Lēmumu BDMR/1/2003 par līdzdalībnieku komitejas izveidošanu Rumānijai ir tādas pašas tiesības un pienākumi attiecībā uz operācijas "Konkordija" pastāvīgo pārvaldību, kādas ir iesaistītajām dalībvalstīm. 5. Rumānija īsteno jurisdikciju pār savu personālu. Operācijas komandieris un Spēku komandieris vienmēr drīkst pieprasīt Rumānijas personāla atsaukšanu. 6. Rumānija ieceļ vecāko militāro pārstāvi (VMP), kas pārstāv savas valsts kontingentu EUF. VMP apspriežas ar ES spēku komandieri par visiem jautājumiem, kas saistīti ar operāciju "Konkordija", un atbild par kontingenta ikdienas disciplīnu. 5. pants Klasificēta informācija Rumānija veic pasākumus, kas vajadzīgi, lai nodrošinātu, ka tās personāls, rīkojoties ar ES klasificēto informāciju, ievēro Eiropas Savienības Padomes drošības reglamentu, kurš iekļauts Padomes Lēmumā 2001/264/EK [1], un turpmākās vadlīnijas, ko var izdot operācijas komandieris. 6. pants Finansiālie aspekti 1. Neskarot 7. pantu, Rumānija uzņemas segt visus izdevumus, kas saistīti ar tās dalību operācijā "Konkordija", izņemot gadījumus, kad atbilstīgi operācijas darbības budžetam šos izdevumus sedz no kopējā finansējuma. 2. Ja Apvienotā prasību komisija nolemj atlīdzināt zaudējumus fiziskām vai juridiskām personām no BDMR, Rumānija atmaksā šos zaudējumus, ja tās norīkotais personāls vai līdzekļi ir izraisījuši nāvi, ievainojumu, kaitējumu vai zaudējumu, izņemot gadījumus, kad mehānisms saskaņā ar 9. panta 3. punktu Padomes 2003. gada 27. janvāra Lēmumā, ar ko izveido mehānismu, paredz atlīdzināt minētos zaudējumus. 7. pants Iemaksas kopīgo izmaksu segšanai 1. Rumānija piedalās operācijas kopējo izmaksu segšanā, iemaksājot EUR 36603,50 pusgadā. 2. Lai operācijai nodrošinātu kopējo izmaksu finansējumu, ar Padomes 2003. gada 27. janvāra Lēmumu izveidotā mehānisma administrators noslēdz vienošanos ar Rumānijas kompetentajām administratīvajām iestādēm. Šī vienošanās ietver noteikumus par: a) maksāšanas un finansiālo iemaksu pārvaldības kārtību; b) pārbaudes pasākumiem, kas attiecīgā gadījumā ietver finansiālā ieguldījuma kontroli un revīziju. 3. Rumānijas iemaksas operācijas "Konkordija" kopīgo izmaksu segšanai Rumānija iemaksā bankas kontā, ko tai norāda mehānisma administrators. 8. pants Neatbilstība Ja kāda no iesaistītajām Pusēm nepilda savas galvenās saistības, kas noteiktas iepriekšējos pantos, otra Puse, sniedzot paziņojumu mēnesi iepriekš, ir tiesīga izbeigt šo nolīgumu. 9. pants Stāšanās spēkā Šis nolīgums stājas spēkā parakstīšanas brīdī. Tas paliek spēkā, kamēr Rumānija piedalās operācijā. Briselē, +++++ TIFF +++++ sagatavots angļu valodā četros eksemplāros. Eiropas Savienības vārdā — +++++ TIFF +++++ Rumānijas vārdā — +++++ TIFF +++++ [1] OV L 101, 11.4.2001., 1. lpp. --------------------------------------------------